《熊务先自滇中来相聚东湖今归涿鹿赋此奉赠兼怀六观章之两前辈》
清代·缪沅

碧山学士久焚鱼，爱子声华冰玉如。章贡烟波迟笠屐，点苍云气接衣裾。

空江落木将回棹，白发青镫正倚闾。高适陈登风谊古，沙头执手野踟蹰。

作者简介：（1672—1730）江苏泰州人，字湘芷，一作湘沚，又字澧南。康熙四十八年进士，授编修，官至刑部左侍郎。工诗，少时与宝应王式丹等号江左十五子。有《馀园诗钞》。